b'\n_START_ARTICLE_\nKirjopillike\n_START_SECTION_\nUlkon\xc3\xa4k\xc3\xb6\n_START_PARAGRAPH_\nKirjopillike on j\xc3\xa4ykk\xc3\xa4, ruohovartinen 50\xe2\x80\x9390\xc2\xa0cm korkea kasvi, jonka kasvutapa ja lehti muistuttavat harvalehtist\xc3\xa4 nokkosta. Kukat ovat huulimaiset, alahuuli on violetti ja muut osat keltaiset. Kirjopillike on Suomessa tavattavista pillikkeist\xc3\xa4 suurikukkaisin. Kukan pohjassa on mett\xc3\xa4, jota juodakseen hy\xc3\xb6nteisten on kurkotettava niin syv\xc3\xa4lle kukan sis\xc3\xa4\xc3\xa4n, ett\xc3\xa4 ne v\xc3\xa4ist\xc3\xa4m\xc3\xa4tt\xc3\xa4 tahriintuvat siitep\xc3\xb6lyyn. Ihmislapset nykiv\xc3\xa4t kukkia irti ja imaisevat niiden pohjassa olevan mesitipan suuhunsa. Kirjopillike kukkii loppukes\xc3\xa4ll\xc3\xa4 (VII\xe2\x80\x93IX ).\n_START_SECTION_\nLevinneisyys\n_START_PARAGRAPH_\nKirjopillikett\xc3\xa4 tavataan Euroopassa ja L\xc3\xa4nsi-Aasiassa. Kirjopillike on yleinen koko Suomessa lukuun ottamatta Pohjois-Lappia, miss\xc3\xa4 se on harvinainen.'